Datum: 6. 11. 2020

Spoštovani,

objavljamo odgovore na vprašanja gospodarskih subjektov za javno naročilo št. JHL-15/20 Rekonstrukcija vodovodnega mostu - vzpostavitev povezave Mesta s Krajinskim parkom Ljubljansko barje za pešce in kolesarje, ki so bila posredovana naročniku preko Portala javnih naročil.

VPRAŠANJE:

Po pregledu razpisne dokumentacije ugotavljamo, da je naročnik predpisal, da mora imeti tako ponudnik kot vodja del med drugim od 01.01.2015 vsaj en (1) posel pri izgradnji mostov, viaduktov ali brvi razpona najmanj 25 m, globina uvrtavanja pilotov min. 15 m) kot je predmet tega naročila. Dejstvo je, da je tako ponudnik kot vodja del enako kvalificiran, če je izvedel pilote z globino uvrtavanja 10m ali globino uvrtavanja 20m. Kot usposobljeni izvajalec z usposobljenim kadrom za tovrstna dela (imamo namreč več izvedenih tovrstnih del z globinami uvrtavanja nad 10m) prosimo naročnika, da pri pogoju, kjer je zahtevana globina uvrtavanja pilotov min 15m, spremeni na globino uvrtavanja pilotov min 10m.

ODGOVOR:

Naročnik referenčnega pogoja ne spreminja.

VPRAŠANJE:

Naročnika prosimo, da pojasni, kako je z delovanjem vodovoda ob demontaži obstoječe konstrukcije mostu. Ali je potrebno zagotoviti delovanje vodovoda ko se mostna konstrukcija demontira?
Potrebovali bi kosovnico - načrt obnovljenega mostu kjer se vidi koliko jeklenih delov mostu je obstoječih in koliko novih.

ODGOVOR:

Naročnik je v projektu predvidel izdelavo provizorija – zajet je tudi v popisu del (zavihek Javni vodovod), kjer je tudi v postavki 3.7 opisan potek provizorija med samo obnovo konstrukcije mostu.

Natančno kosovnico bo potrebno izdelati v sklopu izdelave delavniške dokumentacije (glej popis del OBRTNIŠKA DELA / KLJUČAVNIČARSKA DELA). V načrtu gradbenih konstrukcij pa so obdelani vsi novi elementi jeklene konstrukcije vključno z ojačitvami obstoječe konstrukcije. Prav tako je v popisu del podana ocenjena količina / teža teh novih jeklenih elementov vključno z ojačitvami (glej popis del OBRTNIŠKA DELA / KLJUČAVNIČARSKA DELA). Obstoječi elementi jeklene konstrukcije so razvidni iz posnetka obstoječega stanja (glej priponko).

V kolikor gospodarski subjekt želi vpogled v še katero drugo dokumentacijo, je le ta možen pri kontaktni osebi, ki je navedena v 2.2. točki razpisne dokumentacije.

DODATNO POJASNILO:

Naročnik je na spletni strani objavil obrazec ESPD.

Lepo pozdravljeni!

JAVNI HOLDING Ljubljana, d.o.o.

Sektor za javna naročila